ตำบลขอนคลาน

ขอนคลาน เป็นตำบลในอำเภอทุ่งหว้า จังหวัดสตูล แรกมีฐานะเป็นสภาตำบลขอนคลาน วันที่ 22 พฤษภาคม พ.ศ. 2517 ปัจจุบันอยู่ในความดูแลขององค์การบริหารส่วนตำบลขอนคลานตั้งแต่ปี พ.ศ. 2542 วันที่ 15 ตุลาคม พ.ศ. 2542 พื้นที่ชายฝั่งทะเลและหมู่เกาะของตำบลตั้งอยู่ในเขตอุทยานแห่งชาติหมู่เกาะเภตรา วันที่ 31 ธันวาคม พ.ศ. 2527

 ที่ตั้งและอาณาเขต 
ตำบลขอนคลาน มีอาณาเขตติดต่อกับเขตการปกครองข้างเคียงดังต่อไปนี้ วันที่ 15 มกราคม พ.ศ. 2540

 ทิศเหนือ ติดต่อกับตำบลท่าข้าม ตำบลเกาะสุกร (อำเภอปะเหลียน จังหวัดตรัง) และตำบลทุ่งบุหลัง
 ทิศตะวันออก ติดต่อกับตำบลนาทอน
 ทิศใต้ ติดต่อกับตำบลแหลมสน (อำเภอละงู)
 ทิศตะวันตก ติดต่อกับทะเลอันดามัน

 ประวัติ 
พื้นที่เดิมชื่อว่า "ตำบลมะหงัง" วันที่ 26 กุมภาพันธ์ พ.ศ. 2464 เป็นตำบลเก่าแก่ในอำเภอทุ่งหว้า จังหวัดสตูลต่อมาทางราชการได้ย้ายที่ว่าการอำเภอทุ่งหว้า ไปตั้งที่ตำบลกำแพง กิ่งอำเภอละงู และยกฐานะให้กิ่งอำเภอเป็น อำเภอละงู ส่วนที่ว่าการอำเภอกิ่งอำเภอละงู ให้ย้ายมาตั้งที่บริเวณที่ว่าการอำเภอทุ่งหว้า (เดิม) และลดฐานะเป็น กิ่งอำเภอทุ่งหว้า วันที่ 14 กันยายน พ.ศ. 2473  ซึ่งเหลือเพียง 3 ตำบล คือ ตำบลทุ่งหว้า ตำบลมะหงัง และตำบลเปรีย 

ก่อนที่ปี พ.ศ. 2483 ได้เปลี่ยนชื่อตำบลจาก "มะหงัง" เป็น "ขอนคลาน" ซึ่งเป็นหมู่ 3 ในขณะแทน โดยมีชายเรือพากันมาขึ้นฝั่งและพักบริเวณชายหาดขอนคลาน และขณะนั่งพักชาวเรือคนหนึ่งใช้มีดสับบนขอนไม้ ปรากฏว่าขอนไม้ขยับตัวและเคลื่อนไปข้างหน้า ทุกคนจึงอุทานว่า "ขอนคลาน" เมื่อเพ่งพิศดูปรากฏว่าเป็นงูใหญ่ ต่อมาชาวบ้านเรียกชื่อพื้นที่ว่า ขอนคลานข้อมูลพื้นฐานพื้นที่ตำบลขอนคลาน อำเภอทุ่งหว้า จังหวัดสตูล - องค์การบริหารส่วนตำบลขอนคลาน  สืบค้นเมื่อวันที่ 23 ธันวาคม พ.ศ. 2568 

ปี พ.ศ. 2489 พื้นที่หมู่ 2, 5–7 (ในขณะนั้น) ของตำบลขอนคลาน แจ้งว่าไปติดต่อราชการกับอำเภอละงู สะดวกกว่ากิ่งอำเภอทุ่งหว้า จึงโอนพื้นที่เข้าไปสมทบในการปกครองของตำบลกำแพง อำเภอละงู วันที่ 10 กันยายน พ.ศ. 2489 ก่อนที่ปี พ.ศ. 2516 ตำบลขอนคลานได้ย้ายมาเป็นส่วนหนึ่งของอำเภอทุ่งหว้า วันที่ 28 มิถุนายน พ.ศ. 2516 และปี พ.ศ. 2524 พื้นที่หมู่ 1 บ้านมะหงัง, หมู่ 2 บ้านทุ่งสะโบะ, หมู่ 4 บ้านทุ่งทะนาน, หมู่ 5 บ้านท่านา และหมู่ 6 บ้านทุ่งบุหลัง รวม 5 หมู่บ้านในตำบลขอนคลาน ขอแยกตั้งไปเป็นตำบล ชื่อว่า ตำบลทุ่งบุหลัง วันที่ 7 เมษายน พ.ศ. 2524 ทำให้ตำบลเหลือพื้นที่เพียง 4 หมู่บ้าน จนถึงปัจจุบัน

 การแบ่งเขตการปกครอง 

 การปกครองส่วนภูมิภาค 
ตำบลขอนคลานแบ่งพื้นที่การปกครองออกเป็น 4 หมู่บ้าน ได้แก่
 หมู่ที่ 1 บ้านขอนคลานตะวันออก
 หมู่ที่ 2 บ้านราไวใต้
 หมู่ที่ 3 บ้านขอนคลานตะวันตก
 หมู่ที่ 4 บ้านราไวเหนือ

 อ้างอิง 

ขอนคลาน
ขอนคลาน
หมวดหมู่:อำเภอทุ่งหว้า